**ELŐTERJESZTÉS**

Tiszavasvári Város Önkormányzata Képviselő-testületének

2017. július 27-én

tartandó ülésére

Az előterjesztés tárgya: **Tiszavasvári Város Önkormányzata Helyi**

**Esélyegyenlőségi Programjának felülvizsgálatáról**

Iktatószám: 901-15/2017

Melléklet: Esélyegyenlőségi program felülvizsgálati dokumentum

A napirend előterjesztője: Dr. Fülöp Erik polgármester

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. |
| Szociális és Humán Bizottság | SZMSZ 5. sz. melléklet 1.11. |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés:

…………………………………………………………………………………………………...…………………………………………………………………………………………………...

Tiszavasvári, 2017. július 21.

**Fenyvesi-Nagy Emese**

témafelelős

**Tiszavasvári Város POLGÁRMESTERÉTŐL**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Helyi Esélyegyenlőségi Programjának felülvizsgálatáról**

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.) 31. § (1) bekezdése alapján a község, a város és a főváros kerületeinek önkormányzata (továbbiakban: települési önkormányzat) ötévente 5 évre szóló helyi esélyegyenlőségi programot fogad el.

Tiszavasvári Város Képviselő-testület a 197/2013. (VII. 25.) számú határozatával fogadta el Tiszavasvári Város Önkormányzata 2013-2018. évi Helyi Esélyegyenlőségi Programját valamint a 185/2015 (VII.30.) Kt. számú határozata alapján a Helyi Esélyegyenlőségi Program felülvizsgálatát.

Az Ebktv. 31. § (2) bekezdése alapján a helyi esélyegyenlőségi programban helyzetelemzést kell készíteni a hátrányos helyzetű társadalmi csoportok - különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára - oktatási, lakhatási, foglalkoztatási, egészségügyi és szociális helyzetéről, illetve a helyzetelemzésen alapuló intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket.

Az Ebktv. 31. § (4) bekezdése értelmében a helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet 6. § (1)-(3) bekezdése értelmében a települési önkormányzat vizsgálja felül a helyi esélyegyenlőségi programot. A felülvizsgálatnak ki kell terjednie arra, hogy a helyzetelemzés továbbra is helytálló-e, továbbá figyelemmel kell lennie a lejárt határidejű intézkedések teljesülésére és eredményeinek felmérésére. Ha a felülvizsgálat alapján szükséges, a települési önkormányzat módosítja a helyi esélyegyenlőségi programot.

Az Ebktv. 31. § (6) bekezdése alapján a települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.

A helyi esélyegyenlőségi programot a települési önkormányzati köztisztviselők vagy közalkalmazottak készítik el. A helyi esélyegyenlőségi program készítésében résztvevő képzését végző szerv a Szociális és Gyermekvédelmi Főigazgatóság.

A Szociális és Gyermekvédelmi Főigazgatóság rendelkezésünkre bocsátott egy sablont, amelynek célja, hogy az Önkormányzat szakmailag megalapozott, jogszabályokhoz igazodó helyzetelemzést, felülvizsgálatot tudjon készíteni az esélyegyenlőség területén.

A helyi esélyegyenlőségi program helyzetelemzésből és intézkedési tervből áll. A helyzetelemzésben, és intézkedési terveknél előfordulnak átfedések, ismétlések az egyes célcsoportok között. Ennek oka, hogy Szociális és Gyermekvédelmi Főigazgatóság mentorai azt tanácsolták, hogy az olyan adatot, tényt, ami több célcsoportot is érint, mindegyik célcsoportban célszerű feltüntetni.

A helyzetelemzés elkészítése során felhasználtuk az Országos Területfejlesztési és Területrendezési Információs Rendszer (TeiR), a Központi Statisztikai Hivatal adatait, valamint a helyi szinten rendelkezésre álló (önkormányzati adatok, az önkormányzat által fenntartott intézmények adatai) adatokat, nyilvántartásokat.

A Helyi Esélyegyenlőségi Program készítése során áttekintettük az Önkormányzat stratégiáit, fejlesztési terveit, koncepcióit, és gondoskodtunk a Helyi Esélyegyenlőségi Program és azok összhangjának megteremtéséről.

A fentiek alapján kérem a Tisztelt Képviselő-testületet, hogy az előterjesztést megtárgyalni, és a mellékelt határozat-tervezetet elfogadni szíveskedjen.

Tiszavasvári, 2017. július 21.

**Dr. Fülöp Erik**

**polgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2017. (VII.27.) Kt. számú**

**határozata**

**Tiszavasvári Város Önkormányzata Helyi Esélyegyenlőségi Programjának felülvizsgálatáról**

Tiszavasvári Város Önkormányzata Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV törvény 31.§. (4) bekezdése alapján az alábbi határozatot hozza:

1. Tiszavasvári Város Önkormányzatának Képviselő-testülete elfogadja a Helyi Esélyegyenlőségi Program 2017. évi felülvizsgálatát.
2. A felülvizsgálati dokumentumban foglaltakat magára nézve elismeri, az intézkedési tervek megvalósítását támogatja.

**Határidő:** azonnal  **Felelős:** dr. Fülöp Erik polgármester